open-index/open-wikipedia-markdown huggingface dataset:
Köynnöshortensia

**Köynnöshortensia** (*Hydrangea anomala* subsp. *petiolaris*) on hortensioiden sukuun kuuluva köynnöskasvi, joka luokitellaan huntuhortensian (*Hydrangea anomala*) alalajiksi. Sitä pidetään toisinaan omana lajinaan *Hydrangea petiolaris*.

## Levinneisyys ja kasvupaikat
Köynnöshortensia kasvaa alkuperäisenä Japanissa, Sahalinissa ja Korean niemimaalla. Sen luonnonvaraisia kasvupaikkoja ovat tuoreet ja kosteat, keski- tai runsasravinteiset havu- ja lehtimetsät.

## Kuvaus
Köynnöshortensia voi kasvaa yli 10 metrin korkuiseksi. Sen haaroissa on kiipimäjuuria, joilla se kiinnittyy esimerkiksi puunrunkoihin tai kallioihin. Lehtilapa on 4–10 cm pitkä, leveänpuikea ja lyhytsuippuinen, hammaslaitainen ja päältä melkein kalju. Alapuoli on suonihangoista tavallisesti karvainen. Tyvi on pyöreä tai herttatyvinen. Kukinto on litteä, 15–25 cm leveä tasohuiskilo. Kukintojen reunoissa on noin 30 mm leveitä valkoisia neuvottomia laitakukkia. Kaksineuvoiset kukat ovat pieniä.

Suomessa köynnöshortensia kasvaa yleensä 3–5 metrin korkuiseksi ja sen kukinta-aika on yleensä heinäkuusta syyskuuhun.

## Käyttö
Koristekasvina köynnöshortensia menestyy puolivarjoisessa tai varjoisessa paikassa tuoreehkossa, multavassa, runsasravinteisessa ja hapahkossa maassa. Sitä voidaan kasvattaa köynnöksenä kiipeilemään puihin, kiviin, muureihin tai seiniin tai vapaasti kasvavana pensasmaisena yksilönä. Istutuksen jälkeen se on hidaskasvuinen. Suomessa köynnöshortensia menestyy vyöhykkeillä I–III.

## Lähteet

## Aiheesta muualla
* Puutarha.net: Köynnöshortensia (''Hydrangea anomala'' subsp. ''petiolaris'')
Chamberlin

**Chamberlin** on sähkömekaaninen kosketinsoitin, joka on Mellotronin edeltäjä. Sen suunnitteli ja patentoi wisconsinilainen keksijä Harry Chamberlin vuosina 1948–1956, jolloin myös ensimmäinen malli ilmestyi. Vaikka suurin osa Champerlin-malleista on kosketinsoitinpohjaisia, niin niistä on valmistettu useita erilaisia malleja, mukaan lukien rumpukoneita kuten esimerkiksi ensimmäinen, vuonna 1948 ilmestynyt malli *Champerlin 100 Rhythmate.*Ensimmäinen kosketinsoitinpohjainen malli oli *Champerlin 200*, joka ilmestyi vuonna 1951 ja jota valmistettiin vuoteen 1959 mennessä noin 100 kappaletta. Vuonna 1962 ilmestynyt malli 600/660 Music Master on hyvin samanlainen kuin seuraavana vuonna ilmestynyt *Mellotron MK I.*

## Lähteet
Corpus

**Corpus** (='ruumis', pl. *corpora*) viittaa muun muassa seuraaviin:
__NOTOC__
## Uskonto
* Corpus Christi eli Pyhän ruumiin juhlapäivä, katolisen kirkon juhlapäivä

## Oikeustiede
* Habeas corpus, tuomioistuinmenettely, jossa tutkitaan onko pidätys tai vangitseminen tapahtunut oikein
* Corpus delicti, se kokonaisuus, josta rikoksen olemassaolo riippuu

## Biologia
* Corpus callosum eli aivokurkiainen, aivojen osa
* Corpus cavernosum, sukuelimien osa
* Corpus luteum eli keltarauhanen, umpieritysrauhanen nisäkkäillä
* Corpus gastricum, mahalaukun tieteellinen nimitys

## Tekstejä
* *[[Corpus Inscriptionum Etruscarum]]*, etruskien tekstien indeksi
* *[[Corpus Reformatorum]]*, uskonpuhdistuksen tekstejä
* *[[Corpus Juris Civilis]]* lyhennetään toisinaan *Corpus*

## Taide ja tiede
* ''Corpus'', Sebastian Santa Marian albumi
* Corpus Delicti (yhtye), tunnetaan myös nimellä Corpus
* Corpus Callosum, elokuva vuodelta 2007 
* ''Corpus'' (sculpture), Kristusta esittävä Gian Lorenzo Berninin veistos
* Tiedekeskus Corpus, Hollannissa Haagin lähellä oleva ihmisen elintoimintoja esittelevä keskus
* Corpus Christi College (Cambridge), Cambridgen yliopiston college
* Corpus Christi College (Oxford), Oxfordin yliopiston college

## Maantiede
* Corpus separatum, YK:n suunnitelma vuodelta 1947 Palestiinan jakamiseksi
* Corpus Christi, kaupunki Yhdysvaltojen Texasissa

## Katso myös
*Korpus
Juan Gabriel

**Alberto Aguilera Valadéz** taiteilijanimeltään **Juan Gabriel** (7. tammikuuta 1950 Parácuaro, Meksiko – 28. elokuuta 2016 Santa Monica, Kalifornia, Yhdysvallat) oli meksikolainen laulaja-lauluntekijä, joka esitti meksikolaisia rancheroita, balladeita, mariacheja ja popmusiikkia.

## Elämä
Alberto Aguilera Valadéz syntyi tammikuussa 1950. Hän oli kymmenlapsisen perheen nuorimmainen, ja hänen isänsä kuoli jo ennen hänen syntymäänsä. Äiti muutti pian tämän jälkeen työskentelemään taloudenhoitajana Ciudad Juáreziin, missä Alberto Valádez joutui 5-vuotiaana sisäoppilaitokseen. Hän oppi koulun johtajan Juan Contrerasin ohjauksessa käsityötaitoja. Hän jätti koulun 13-vuotiaana ja tienasi tämän jälkeen ensimmäiset palkkansa myymällä tekemiään pöytiä, tuoleja ja koreja.

Vuonna 1965 Valadéz esiintyi paikallisessa televisio-ohjelmassa, jonka juontaja antoi hänelle taiteilijanimelle Adán Luna. Seuraavana vuonna hän esiintyi uudelle taiteilijanimellään ensimmäistä kertaa ciudadjuárezilaisessa kabareeteatterissa nimeltä Noa Noa. Seuraavien vuosien aikana Valadéz pyrki saamaan levytyssopimusta ja esiintyi useasti Ciudad Juárezissa, Malibú-yökerhossa. Vuonna 1971 hän teki RCA Recordsin kanssa levytyssopimuksen, joka myöhemmin siirtyi BMG:lle, ja vaihtoi nimensä Juan Gabrieliksi kunnioittaakseen Juan Contrerasia ja isäänsä Gabriel Aguileraa.

Gabriel levytti vielä vuonna 1971 ensimmäisen hittikappaleensa, ”No Tengo Dineron”. Seuraavien 15 vuoden aikana hän levytti 15 albumia, ja niitä on myyty 20 miljoonaa kappaletta. Hän kirjoitti kappaleita myös muille latinoartisteille, kuten Angélica Maríalle, Gualberto Castrolle ja Enriqueta Jiménezille, ja kansainvälisille muusikoille, kuten José Josélle, Luis Miguelille ja Rocío Dúrcalille. Vuonna 1975 Gabriel esiintyi ensimmäisessä elokuvassaan, *[[Nobleza Ranchera]]ssa*.

Gabriel ajautui BMG:n kanssa sopimuskiistoihin vuonna 1985 eikä suostunut levyttämään ainuttakaan albumia, ennen kuin kiista saataisiin ratkaistua. Tuona aikana hän sävelsi ja tuotti muiden artistien kanssa. Esimerkiksi vuonna 1988 hän sävelsi ja tuotti albumin *Desde Andalucia*, josta tuli Isabel Pantojan suosituin albumi. Gabriel ja BMG pääsivät sopuun vuonna 1994, jolloin hän teki popalbumin *Gracias Por Esperar*. Kaksi vuotta myöhemmin BMG julkaisi Gabrielin 25-vuotisen uran kunniaksi 25-levyisen retrospektiivin *25 Anniversarios, Solos, Duetos, y Bersiones Especiales*.

Vuonna 1995 ASCAP nimesi Gabrielin vuoden lauluntekijäksi, ja seuraavana vuonna hänet valittiin Billboardin latinalaisen musiikin kunniagalleriaan. Vuonna 2002 Gabriel sai tähden Hollywood Walk of Famelle.

Gabriel kuoli 66-vuotiaana kotonaan Kalifornian Santa Monicassa 28. elokuuta 2016. Hän oli kärsinyt terveysongelmista.

## Lähteet
*
### Viitteet

## Aiheesta muualla

*Juan Gabrielin kotisivut
Albert Ramos

**Albert Ramos Viñolas** (s. 17. tammikuuta 1988 Barcelona) on espanjalainen tennispelaaja. Parhaimmillaan hän on ollut kaksinpelissä ATP-listan sijalla 17 toukokuussa 2017. Hän on voittanut urallaan kolme ATP-haastajaturnausta. Ensimmäisen ATP-turnausvoittonsa hän otti Båstadissa vuonna 2016.

Heinäkuussa 2011 Ramos selviytyi Sveitsin avoimissa ensimmäistä kertaa urallaan ATP-turnauksen puolivälieriin. Grand Slam -turnauksissa Ramos on päässyt parhaimmillaan puolivälieriin Ranskan avoimissa 2016.

## Lähteet

## Aiheesta muualla

* 
*
Elisabeth Haich

**Elisabeth Haich** (1897 – 1994) oli joogi, tarot-korteista kiinnostunut okkultisti, henkinen opettaja ja useiden henkisten kirjojen kirjoittaja.

Haich syntyi ja varttui Budapestissa. Toisen maailmansodan jälkeen hän pakeni Sveitsiin ja perusti yhdessä Selvarajan Yesudianin kanssa Euroopan vanhimman joogakoulun. Hänen tunnetuimmassa kirjassaan *Vihkimys* Haich kuvailee entistä elämäänsä, oppiaikaansa Ptahhotepin kanssa ja perehtymistään joogaan muinaisessa Egyptissä.

## Teoksia

* *Vihkimys*
* *Raja-jooga*
* *Terveys ja jooga*
* *Joogaa joka päivälle*
* *Seksuaalivoima ja jooga*
* *Tarot*

## Lähteet

## Aiheesta muualla
* Conversations with Elisabeth Haich  and Ptahotep 
*Elisabeth Haich bio
Taidekeskus KulttuuriKauppila

**Taidekeskus KulttuuriKauppila** on vuonna 2006 perustettu taidekeskus. KulttuuriKauppila sijaitsee Iissä Oulun lähellä. Taidekeskuksessa järjestetään opetusta, taidekursseja ja näyttelyitä. Taidekeskuksessa on ollut kesänäyttely vuodesta 2007, parittomina vuosina myös ART Ii Biennaali.

Kesänäyttelyissä on ollut esillä muiden muassa Kuutti Lavosen, Anni Rapinojan ja Eija-Liisa Ahtilan teoksia. KulttuuriKauppilassa toimii myös taiteilijaresidenssi.

## Taustaa

KulttuuriKauppilan perustivat Helena Kaikkonen, Sanna Koivisto ja Antti Ylönen. Vanha Kauppilan kansakoulu ja Sanna Koiviston ateljee olivat tuhoutuneet tulipalossa 2003. KulttuuriKauppilan perustamisneuvottelut aloitettiin samana vuonna ja taidekeskus avattiin marraskuussa 2006. Taidekeskuksen perustajilla on työtilat KulttuuriKauppilan ateljeetalossa.

## Lähteet
* Taidekeskus KulttuuriKauppilan kotisivut

## Aiheesta muualla
* Taidekeskus KulttuuriKauppila
* ART Ii Biennaali
Antonio Adolfo Pérez y Aguilar

**Antonio Adolfo Pérez y Aguilar** (20. maaliskuuta 1839 – 17. huhtikuuta 1926) oli elsalvadorilainen roomalaiskatolinen pappi. Hän syntyi San Salvadorissa ja sai nimityksen San Salvadorin hiippakunnan piispaksi 13. tammikuuta 1888. Hänen edeltäjänsä oli vuonna 1885 kuollut José Luis Cárcamo y Rodríguez.

11. helmikuuta 1913 San Salvadorista tuli arkkihiippakunta ja Pérez y Aguilarista sen arkkipiispa. Hän toimi tehtävässään, kunnes kuoli 87-vuotiaana huhtikuussa 1926. Hänen seuraajakseen nimitettiin 22. joulukuuta 1927 Alfonso Belloso.

## Lähteet
Fernando Sáenz Lacalle

**Fernando Sáenz Lacalle** (16. marraskuuta 1932 – 28. huhtikuuta 2022) oli Espanjassa syntynyt, El Salvadorissa toiminut roomalaiskatolinen arkkipiispa. Hänet vihittiin Opus Dein papiksi 9. elokuuta 1959. Hänet nimitettiin Santa Anan hiippakunnan vihkipiispaksi ja Tabboran titulaaripiispaksi 22. joulukuuta 1984. Piispaksi vihkiminen seurasi 6. tammikuuta 1985. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.

3. heinäkuuta 1993 Sáenz Lacalle nimitettiin El Salvadorin armeijan apostoliseksi hallitsijaksi, jona hän toimi, kunnes erosi 19. kesäkuuta 1997. Hänet nimitettiin San Salvadorin arkkipiispaksi 22. huhtikuuta 1995. Hän jäi eläkkeelle 27. joulukuuta 2008, jolloin hänen seuraajakseen nimitettiin José Luis Escobar Alas.

## Lähteet
Didier Ratsiraka

**Didier Ratsiraka** (4. marraskuuta 1936 Vatomandry Toamasinan lähellä –	28. maaliskuuta 2021) oli madagaskarilainen upseeri ja poliitikko, joka toimi pitkään Madagaskarin presidenttinä. Hän toimi kotimaansa presidenttinä kahdesti: ensimmäisen kerran vuosina 1975–1993, ja toisen kerran 1997–2002.

Didier Ratsiraka syntyi korkean malagassivirkamiehen perheeseen. 1950-luvulla hänen isänsä työskenteli Tamataven maakunnan kuvernöörinä. Etniseltä taustaltaan hän on betsimisaraka.

Ratsiraka kävi lyseon Pariisissa, valmistui vuonna 1963 Brestin merenkulkuoppilaitoksesta ja palveli aliupseerina Madagaskarin laivastossa. Vuosina 1965–1969 hän suoritti tietoliikenneinsinööri-instituutin ja merisotakorkeakoulun Toulonissa. Vuosina 1970–1972 Ratsiraka työskenteli sotilasasiamiehenä Madagaskarin Ranskan lähetystössä. Vuonna 1972 hänestä tuli Gabriel Ramanantsoan sotilashallituksen ulkoministeri.

Kesäkuussa 1975 Madagaskarin sotilasjohto nimitti Ratsirakan maan presidentiksi. Hänen valintansa vahvistettiin saman vuoden joulukuussa järjestetyssä kansanäänestyksessä. Vuonna 1976 hän perusti johtamansa Madagaskarin vallankumouksen eturintama (*Antokon’ny Revolisiona Malagasy, AREMA*) -nimisen puolueen. Presidenttinä Ratsiraka ryhtyi ajamaan sosialistista politiikkaa ja kansallisti teollisuuden, mikä ennen pitkää johti maan talouden romahtamiseen. Myöhemmin talouselämää alettiin vapauttaa, mutta poliittinen ja sotilaallinen valta pysyi tiukasti Ratsirakan käsissä. Vuonna 1984 Ratsiraka kielsi kamppailulajit, joiden harjoittajia maassa oli arviolta 10 000 ja näistä osa oli armeijan aktiivisessa palveluksessa olevia. Kiellon syynä oli erityisesti kungfun suosio, minkä Ratsiraka katsoi olevan potentiaalinen uhka kansalliselle turvallisuudelle. Kielto johti väkivaltaisiin protesteihin, mihin Ratsiraka vastasi 31. heinäkuuta 1985 lähettämällä armeijan kungfu-kerhojen tiloihin tappamaan sen johtajat.

Vuoden 1991 virkamieslakko pakotti Ratsirakan luovuttamaan vallan väliaikaiselle hallitukselle. Ratsiraka hävisi vuoden 1993 presidentinvaalit Albert Zafylle, mutta vuonna 1997 hänet valittiin jälleen presidentiksi.

Joulukuun 2001 presidentinvaaleissa Ratsiraka ja hänen kilpailijansa Marc Ravalomanana ilmoittautuivat molemmat voittajiksi. Ratsiraka julisti poikkeustilan ja merinalaissyntyisen Ravalomananan kannattajat aloittivat levottomuudet, joita lietsottiin maan keskiosan ja rannikkoväestön välisillä ristiriidoilla. Huhtikuussa 2002 Madagaskarin korkein oikeus vahvisti Ravalomananan vaalien voittajaksi 51 prosentin ääntenenemmistöllä. Yhdysvaltojen ja Ranskan tunnustettua hänen hallituksensa Ratsiraka pakeni Ranskaan heinäkuussa 2002. Joulukuussa 2003 hänet tuomittiin poissaolevana viiden vuoden vankeuteen maan sisäisen yhtenäisyyden hajotuspyrkimyksistä.

## Lähteet
Menabe

**Menabe** oli kuningaskunta Madagaskarin länsirannikolla 1600-luvun loppupuolelta 1800-luvun puoliväliin.

Sakalavat asettuivat 1600-luvulla asumaan Mangoky- ja Manambalojokien välisen alueelle kuningas Andriandahifotsyn johdolla. Vuosien 1660–1685 tienoilla hallinnut Andriandahifotsy alisti sakalavasoturiensa avulla alueella asuneet vazimbat, vezot ja antanandrot ja pakotti myös sisämaan kuningaskunnat maksamaan hänelle veroa. Uusi kuningaskunta sai nimen Menabe. Sitä ennen alue tunnettiin nimellä Ansakuabe. Andriandahifotsyn kuoltua hänen kaksi poikaansa taistelivat vallasta. Voitolle jäi Tsimanongarivo, kun taas Tsimanatona siirtyi pohjoisemmaksi, jossa hän valloitti itselleen alueen, jonne syntyi Boinan kuningaskunta.

Orjakaupalla rikastunut Menabe hajosi 1700-luvulla sisäisiin ristiriitoihin, mutta yhdistyi uudelleen vuosisadan lopussa. Naapurivaltakunta Merina valloitti Menaben 1800-luvun puolivälissä.

## Lähteet
Helena Kaikkonen

**Helena Kaikkonen** (s. 1959 Ii) on suomalainen tekstiilitaiteilija.
__NOTOC__
Kaikkonen on opiskellut Norjassa tekstiilitaiteen ja muotoilun laitoksella sekä Taideteollisessa korkeakoulussa. Kaikkosen töissä luonto on tärkeä elementti niin aiheiden kuin materiaalinkin osalta. Kaikkonen tekee myös tila- ja ympäristötaideteoksia.

Helena Kaikkosen työhuone sijaitsee Oulun Pikisaaressa Vanhalla Villatehtaalla.

## Julkiset teokset
* *Lehto*, pellava/metsätähdet, Oulun Kaupungin sairaalan Hiljaisuuden huone, Oulu 2002
* *Natura- sarja*, pellavakuitu/kasvit, Ylläs, Hotelli Ylläs Saaga, 2003
* *Seitit*, puuvillaharso/pellavakuitu/pigmentti/rautalanka, Ylläs, Hotelli Ylläs Saaga, 2003
** Vetten laulu- sarja*, Imatra, Ukonniemen lomakylä, 2004-2005
* *Taimitarha*, pellava/silkki, Kempele, Kokkokankaan seurakuntakeskus, 2005
* Julkisia teoksia myös Nordea pankki Ii, Iin kunta, Neste Oy, Tyrnävän kunta ja Valtarin koulu Ii  

## Lähteet
* Helena Kaikkosen kotisivu

### Viitteet

## Aiheesta muualla
* 
*
John C. Reiss

**John Charles Reiss** (13. toukokuuta 1922 Red Bank, New Jersey – 4. maaliskuuta 2012 Lawrenceville, New Jersey) oli yhdysvaltalainen roomalaiskatolinen piispa. Hän opiskeli Seton Hallin yliopiston Immaculate Conception -seminaarissa ja sai pappisvihkimyksensä piispa William A. Griffiniltä 31. toukokuuta 1947. Hän sai vuonna 1954 tohtorinarvon kanonisessa laissa Amerikan katolisesta yliopistosta.

Reiss nimitettiin 21. lokakuuta 1967 Trentonin vihkipiispaksi ja Simidiccan titulaaripiispaksi. Hänet vihittiin piispaksi 12. joulukuuta. Pääkonsekraattorina toimi George W. Ahr, jota avustivat Walter W. Curtis ja James J. Hogan. Vuonna 1980 Reissistä tuli Trentonin piispa, jona hän toimi, kunnes jäi eläkkeelle vuonna 1997. Hänen seuraajakseen nimitettiin John Mortimer Smith. Reiss kuoli 89-vuotiaana maaliskuussa 2012.

## Lähteet

## Aiheesta muualla
* Catholic-Hierarchy.org: Bishop John Charles Reiss
Aksu Palmén

**Aksu Palmén** on suomalainen ääninäyttelijä ja dubbaaja, joka on tehnyt laajasti töitä animaatioiden ja elokuvien suomenkielisten versioiden parissa. Hänet tunnetaan monipuolisista rooleistaan sekä kyvystään tuoda kotimaiselle yleisölle hahmoihin persoonallisuutta ja elämyksellisyyttä omalla äänellään.

Uransa aikana Palmén on antanut äänensä lukuisille hahmoille niin lasten- kuin nuortensarjoissa ja -elokuvissa. Lisäksi hän on toiminut lukijana suomenkielisessä *[[Rottatouille]] – Mestarikokki vauhdissa* -äänikirjassa. Hän on myös ollut mukana useissa suosituissa animaatiosarjoissa ja elokuvissa, kuten Avatarin Zukoa, Muumipeikkoa ja Paavo Pesusientä, joista tunnetuimpiin kuuluu ''Näin koulutat lohikäärmeesi'' -elokuvasarjan Hikotus.

## Äänirooleja
Teen Wolf

**Teen Wolf** voi tarkoittaa seuraavia:

* *[[Teen Wolf, eli ihmissusi teini-iässä]]*, Rod Danielin ohjaama elokuva vuodelta 1985
* *[[Teen Wolf (vuoden 1986 televisiosarja)|Teen Wolf]]*, elokuvaan perustuva animaatiosarja vuosilta 1986–1987
* *[[Teen Wolf (vuoden 2011 televisiosarja)|Teen Wolf]]*, elokuvaan perustuva, vuonna 2011 alkanut televisiosarja

## Katso myös
* *[[Teen Wolf Too]]*, elokuvan jatko-osa vuodelta 1987.
Antti Ylönen (kuvataiteilija)

**Antti Ylönen** (s. 1957 Juva) on iiläinen kuvanveistäjä ja keraamikko. 

Ylönen on opiskellut Vapaassa Taidekoulussa ja Oriveden Opiston kuvataidelinjalla. Ylösellä on ollut useita näyttelyitä niin Suomessa ja Suomen ulkopuolella. 

Antti Ylösen työtilat sijaitsevat Taidekeskus KulttuuriKauppilassa. Lisäksi hänellä on kotistudio Iin Illinsaaressa.

## Julkisia teoksia

 
* *Uni/Dream*, puu, Japani, Haramachin konserttitalo, 2003
* *Ajan virta*, 4000- vuotta vanha puu, Oulun kaupunki, 2005
* *Mediation*, puu, Oulunsalo, Oulunsalon kirjasto, 2003
* *Balance*, puu/teräs, Turkki, 1994
* *Crenatus*, puu/rauta, Oulunsalon kunta, 1994

## Lähteet
* Antti Ylösen kotisivut
* Ylönen Kuvataiteilijamatrikkelissa

### Viitteet

## Aiheesta muualla
* Antti Ylösen kotisivut
* Taidekeskus KulttuuriKauppila
Dan Haggerty

**Dan Haggerty** (syntyjään **Gene Jajonski**; 19. marraskuuta 1941 Pound, Wisconsin – 15. tammikuuta 2016 San Fernando Valley, Kalifornia) oli yhdysvaltalainen näyttelijä, joka tunnettiin erityisesti roolistaan elokuvassa ja televisiosarjassa *[[The Life and Times of Grizzly Adams]]*.

## Elämä
Haggerty aloitti uransa sijaisnäyttelijänä ja eläintenkouluttajana, ja lisäksi hän näytteli pienissä rooleissa sekä hoiti elokuvassa *[[Easy Rider – matkalla]]* käytettyjä moottoripyöriä. Kuuluisuuteen Haggerty nousi roolistaan vuoden 1974 pienen budjetin independent-elokuvassa *The Life and Times of Grizzly Adams*. Elokuva perustui vuonna 1972 ilmestyneeseen romaaniin ja kertoi miehestä, joka karkasi erämaahan jouduttuaan syyttömänä syytetyksi murhasta ja joka ystävystyy matkallaan orvon karhunpennun kanssa. Elokuva oli menestys, ja sitä seurasi NBC:n televisiosarja, jonka pääosassa Haggerty jatkoi molempien tuotantokausien ajan, 1977–1978.

Vuonna 1982 Haggerty esiintyi vielä samassa roolissa televisioelokuvassa *[[The Capture of Grizzly Adams]]*. Tämän jälkeen hänen urakehityksensä pysähtyi, kun hän jäi kiinni kokaiinin hallussapidosta. Vapauduttuaan 90 päivän vankilatuomiostaan Haggerty esiintyi enää lähinnä suoraan videolle menneissä kauhuelokuvissa. Vuonna 1989 hän tuotti kauhuelokuvan *[[Elves (elokuva)|Elves]]*, jonka pääosassa hän myös esiintyi. Vuonna 1991 hän avasi oman ravintolansa, Haggerty’s Bistron, Studio Cityssä ja alkoi markkinoida omaa grillikastikettaan. Haggerty esiintyi 1990- ja 2000-luvuilla muutamissa elokuvissa. Haggerty sai televisioansioistaan tähden Hollywood Walk of Famelle vuonna 1994.

Haggerty oli kahdesti naimisissa. Hän nai Diane Rookerin vuonna 1959, ja he erosivat vuonna 1984. Pari sai kaksi lasta. Toisen vaimonsa, Samanthan, kanssa hän meni naimisiin vuonna 1984. Samantha kuoli moottoripyöräonnettomuudessa vuonna 2008. Heillä oli yksi lapsi.

Haggerty kuoli 74-vuotiaana kotonaan Kalifornian San Fernando Valleyssa 15. tammikuuta 2016. Hän oli sairastanut syöpää.

## Lähteet

## Aiheesta muualla
*
*
Iisalmen Visa

**Iisalmen Visa** on vuonna 1904 perustettu iisalmelainen urheiluseura. Seura jakaantuu neljään eri jaostoon, joita ovat: hiihto, painonnosto, suunnistus ja yleisurheilu.

## Yleisurheilu
Iisalmen Visa tarjoaa kaikenikäisille mahdollisuuden toimia seurassa joko lajin harrastajana, ohjaajana, valmentajana, yleisurheilutuomarina tai monipuolisissa vapaaehtoistoiminnan tehtävissä. Koulutusta ohjaajaksi, valmentajaksi ja tuomariksi järjestetään. Kilpailuja järjestetään useimmiten vähintään pari kertaa kuukaudessa. Harjoittelu- ja kilpailupaikkana toimii kesäisin Sankariniemen stadion ja talvisin halli, joka sijaitsee Iisalmen väestönsuojassa.

## Lähteet
*Iisalmen Visan nettisivut
Yes (täsmennyssivu)

**Yes** voi tarkoittaa esimerkiksi:

## Musiikissa
* Yes, yhtye
** ''Yes'', yhtyeen ensialbumi
** *[[The Yes Album]]*, yhtyeen kolmas albumi
* ''Yes'', Pet Shop Boysin albumi
* ''Yes'', Mika Nakashiman albumi
* ''Yes'', Morphinen albumi
* ''Yes!'', Chad Brockin albumi
** "Yes!", albumin kappale
* ''Yes!'', k-osin albumi
* "Yes", McAlmontin ja Butlerin kappale
* "Yes", Tim Mooren kappale
* "Yes", kappale the Manic Street Preachersin kolmannelta albumilta *[[The Holy Bible]]*
* "Yes", kappale Coldplayn vuoden 2008 albumilta *[[Viva la Vida or Death and All His Friends]]*
* "Yes", kappale LMFAO:n vuoden 2009 albumilta *[[Party Rock]]*
* "Yes", kappale vuoden 1987 elokuvan *[[Dirty Dancing – kuuma tanssi]]* soundtrackilta, esittänyt Merry Clayton
* "Yes", kappale Black Sheepin vuoden 2009 albumilta *[[A Wolf In Sheep's Clothing]]*

## Muuta
* 7707 Yes, päävyöhykkeen asteroidi
Amistad (elokuva)

**Amistad** on vuonna 1997 ilmestynyt Steven Spielbergin ohjaama elokuva. Se perustuu tositarinaan vuonna 1839 *[[Amistad]]*-nimisellä orjalaivalla tapahtuneesta kapinasta, jossa laivan lastina olleet orjat ottivat aluksen hallintaansa ja yrittivät purjehtia takaisin Afrikkaan. *Amistad* ajautui kuitenkin Yhdysvaltojen rannikolle ja joutui takavarikkoon. Orjien kohtalosta käytiin pitkää oikeudenkäyntiä lakituvassa.

Elokuvan käsikirjoitus perustuu löyhästi tositapahtumiin ja niistä William A. Owensin tekemään historiantutkimukseen *Black Mutiny: The Revolt on the Schooner Amistad*.

## Tarina

Elokuva alkaa *Amistad*-nimiseltä orjalaivaltalta joka on kuljettamassa orjia Havannasta orjamarkkinoilta plantaasille. Laivan ruumassa oleva Cinque (Djimon Hounsou) onnistuu vapauttamaan itsensä kahleista ja vapauttaa sen jälkeen vankitoverinsa. He hyökkäävät yhdessä laivan miehistöä vastaan ja tappavat kaikki muut paitsi kaksi miehistöstä, omistajan ja hänen apulaisensa, jotta nämä voisivat purjehtia heidät takaisin Afrikkaan. He kuitenkin huijaavat orjia ja kuljettavat aluksen vaivihkaa Yhdysvaltain vesille jossa Yhdysvaltain laivasto vangitsee heidät lähellä Connecticutia kahden kuukauden purjehduksen jälkeen.

Orjat joutuvat Yhdysvaltain tuomioistuimeen jossa heitä puolustaa nuori asianajaja Roger Baldwin (Matthew McConaughey) joka aluksi perustaa puolustuksen omistusoikeuteen ja siihen että orjat ovat ihmisiä joten he eivät voi olla omaisuutta. Sen jälkeen tulee mukaan abolitionisti ja entinen orja Theodore Joadson (Morgan Freeman) ja he muuttavat puolustustaktiikkaa. He alkavat selvittää mitä kieltä afrikkalaiset puhuvat jotta he löytäisivät heille tulkin, ja pystyisivät paremmin puolustamaan heitä. 

Vuonna 1839, johon elokuvan tapahtumat sijoittuvat, oli kansainvälinen orjakauppa kielletty sopimuksilla. Kuitenkin ne, jotka jo olivat orjia ja heidän lapsensa pysyivät orjina. Oikeudenkäynnissä keskitytään siihen olivatko syytetyt afrikkalaiset syntyneet orjista, jolloin he olisivat olleet syyllisiä murhiin, vai oliko heidät laittomasti siepattu Afrikasta, jolloin heillä olisi ollut oikeus puolustautua sieppaajiaan vastaan.

## Näyttelijät

Lähde: 

## Lähteet

## Aiheesta muualla
* 
* 
*
Struve 3050

**Struve 3050** (*Σ 3050*, *STF 3050*, *ADS 17149*) on pienillä laitteilla kaksoistähtenä näkyvä kolmoistähti Andromedan tähtikuviossa lähellä Pegasuksen rajaa. Stuve 3050 sijaitsee pohjoiseen Pegasuksen koilliskulmasta. Struve 3050 on kaksi lähekkäistä kellertävää tähteä.

## Ominaisuuksia
Komponenttien näennäiset kirkkaudet 6,46, 6,72 ja 12,9 magnitudia. Komponentit A ja B ovat ahdas kaksoistähti, jossa väli 2,2 "a vuonna 2006. Tähti erottuu kahdeksi yli 7,5 cm kaukoputkella. Näitä kiertää kolmas komponentti 1998, joka oli A:sta vuonna 79.2" päässä. AB kiertoaika 305 vuotta. Etäisyys 94,6 valovuotta. Struve 3050 AB:n kiertoaika on noin 350 vuotta.

## Tähden komponentit

*ADS 17149A: HD 224635, BD+32° 4747A, HR 9074 G0V-tyypin tähti, jonka massa 1,1 Mo
*ADS 17149B: HD 224636, BD+32° 4747B, HR 9075 G0V-tyypin tähti
*ADS 17149C: BD+32° 4747C

## Lähteet
Jesper Blomqvist

**Lars Jesper Blomqvist** (s. 5. helmikuuta 1974 Tavelsjö, Ruotsi) on ruotsalainen entinen jalkapalloilija.

Blomqvistin pelipaikka oli keskikentällä. Hän oli voittamassa Ruotsille MM-pronssia 1994. Blomqvist pelasi ammattilaisena Ruotsissa, Italiassa ja Englannissa seuroinaan muun muassa IFK Göteborg, AC Milan, Parma ja Manchester United. Hän oli voittamassa vuonna 1999 Manchester Unitedin riveissä triplamestaruutta, mukaan lukien Mestarien liigaa.

Blomqvist lopetti uransa virallisesti vuonna 2012.

## Lähteet
Malaattidehydrogenaasi

**Malaattidehydrogenaasi** on entsyymi, joka katalysoi sitruunahappokierron viimeistä vaihetta, joka on omenahapon reversiibeli hapetus oksaloetikkahapoksi. Malaattidehydrogenaasin EC-numero on EC 1.1.1.37 ja CAS-numero 9001-64-3.

## Rakenne
Malaattidehydrogenaasista tunnetaan useita isoentsyymejä. Eukaryooteilla on vähintään kahta eri isoentsyymiä, toinen mitokondriossa ja toinen sytosolissa. Näiden tuotantoa ohjaavat kaksi eri geeniä, joilla todennäköisesti on yhteinen alkuperä. Mitokondriaalisten ja sytoplasmassa esiintyvien malaattidehydrogenaasien tertiäärirakenne on hyvin samanlainen, vaikka primäärirakenteessa on suuria eroavaisuuksia. Useimmilla entsyymin kofaktorina toimii NAD<sup>+</sup> tai NADH, mutta kasvien kloroplastien malaattidehydrogenaasientsyymin kofaktorina on NADP<sup>+</sup>- tai NADH-molekyyli. Malaattidehydrogenaasi on kaikilla eliöillä kolmiulotteiselta rakenteeltaan hyvin samankaltainen. Se on dimeeri, joka koostuu kahdesta samanlaisesta yksiköstä. Kummassakin yksikössä on kaksi alayksikköä, jotka sisältävät sitoutumiskohdat kofaktorille ja substraatille.

## Toiminta
Malaattidehydrogenaasi muistuttaa rakenteeltaan ja reaktiomekanismiltaan hyvin paljon laktaattidehydrogenaasia. Aktiivisen kohdan histidiini ja asparagiinihappo toimivat protonien luovuttajina ja vastaanottajina, ja arginiini lukitsee substraattina olevan karboksyylihapon aseman. Ensimmäisenä entsyymiin sitoutuu koentsyymi ja tämän jälkeen substraatti. Hapetusreaktiossa entsyymi käyttää kofaktorinaan NAD+-molekyyliä ja pelkistysreaktiota katalysoidessaan NADH-molekyyliä.

Malaattidehydrogenaasi on allosteerisesti säädelty entsyymi. Korkea omenahappokonsentraatio aktivoi entsyymiä, kun taas oksaloetikkahappopitoisuuden ollessa suuri se inhiboituu. Sitruunahappo estää oksaloetikkahapon pelkistymisen omenahapoksi. Sitruunahappo myös aktivoi entsyymiä, kun omenahappo- ja NAD-pitoisuudet ovat korkealla, mutta niiden ollessa matalat sitruunahappo estää malaattidehydrogenaasin toiminnan. Kloroplastien NADP-riippuvaisen malaattidehydrogenaasin toimintaa ohjaa myös valon määrä. Pimeässä entsyymi on inaktiivinen ja sisältää kysteiiniaminohappojen välisiä disulfidisiltoja. Auringon energian avulla tioredoksiini pelkistää disulfidisillat ja aktivoi entsyymin.

Mitokondrion malaattidehydrogenaasi on tärkeä osa sitruunahappokiertoa, ja sytosolin entsyymi on osa glukoneogeneesiä, jonka yksi välivaihe oksaloasetaatti on. Oksaloasetaatti ei voi kulkea mitokondrion kalvojen läpi, mutta omenahappo kykenee siihen. Mitokondriossa oksaloasetaatti pelkistetään NADH:n avulla omenahapoksi, joka kulkeutuu sytosoliin, missä malaattidehydrogenaasi hapettaa sen oksaloetikkahapoksi, joka voidaan käyttää edelleen glukoneogeneesissä.

## Lähteet
Dirkou

**Dirkou** on maalaiskunta ja sen keskuskylä Nigerin Agadezin alueen Bilman departementissa. Se sijaitsee Kawarin keidasalueella 45 kilometriä Bilmasta pohjoiseen. Kunnassa on 14&nbsp;300 asukasta (vuonna 2010), joista noin puolet asuu Dirkoun kylässä. Sen lisäksi kuntaan kuuluvat Achinouman, Anneyn, Arguin, Bezzan, Chimoundourin ja Emtilhoumalin hallintokylät (*village administratif*), Lateyn, Tchidirissoun ja Tchouagen perinteiset kylät (*village traditionnel*), Bararan, Djawaz Gassabin, Kerdeman ja Youzeyin pikkukylät (*hameau*) sekä Gadarman ja Tchdrey et Mayan korttelit (*quartier*).

Dirkou on Kawarin alueen taloudellinen keskus. Aikaisemmin sen kautta kulki tärkeä karavaanikaupan reitti, joka yhdisti Fezzanin Tšadjärven ympärillä sijainneeseen Kanem-Bornun valtakuntaan. Nykyään kylään johtaa Agadezista Ténérén ylittävä autiomaareitti (650 kilometriä), joka jatkuu Siguedinen, Madaman, Tumun ja Al-Qatrunin kautta Libyan Sebhaan. Tuaregien ja tubujen karavaanit sekä nigeriläiset ja libyalaiset kauppiaat vaihtavat seudulla tuotettuja taateleita, suolaa ja soodaa viljaan, lihaan ja muihin tarvikkeisiin. Dirkoussa on varuskunta ja sotilaslentokenttä. Kylästä on päivittäinen reittitaksiyhteys Bilmaan.

Seudun kanta-asukkaat ovat kanureja ja tubuja. Armeijan, tullin, poliisin sekä koulutus- ja terveyspalvelujen työntekijät ovat yleensä kotoisin muualta Nigeristä. 1990-luvun alussa Dirkousta tuli tärkeä Länsi-Afrikasta Libyaan ja Eurooppaan pyrkivien siirtolaisten pysähdyspaikka. Sen kautta on kulkenut vuosittain kymmeniä tuhansia muuttajia, joista monet ovat joutuneet jäämään paikkakunnalle viikkojen tai kuukausien ajaksi. Siirtolaisten epätoivoinen tilanne on tuonut mukanaan väkivaltaa, prostituutiota ja huumeita.

## Lähteet
Kahjo kalareissu

**Kahjo kalareissu** (engl. *Gone Fishin*) on vuonna 1997 ensi-iltansa saanut komediaelokuva. Siinä Joe Pesci ja Danny Glover esittävät kaveruksia, jotka lähtevät yhdessä kalareissulle. Matka ei kuitenkaan suju suunnitelmien mukaan. Elokuvan kuvauksissa sattui onnettomuus, jossa stuntnainen Janet Wilder kuoli, kun vene, joka oli ohjattu hyppäämään rampilta, osui häneen. Myös hänen miehensä ja appensa loukkaantuivat. Elokuva oli taloudellinen floppi ja sai rajua kritiikkiä osakseen.

## Katso myös
* Gone Fishin' (soundtrack)

## Aiheesta muualla
* 
* 
*
Thriller 25: The Book

**Thriller 25: The Book** on vuonna 2008 julkaistu kirja, joka juhlistaa Michael Jacksonin vuonna 1982 julkaisemaa maailman myydyintä albumia *[[Thriller]]iä*. Kirja sisältää yli 180 digitaalisesti remasteroitua valokuvaa *Thriller* -aikakaudelta sekä haastatteluja Jacksonin yhteistyökumppaneilta kuten Quincy Jonesilta, Rod Tempertonilta, John Landisilta, Bruce Swedienilta ja Bob Giraldilta. Kirja sisältää myös tarinoita Thrillerin kappaleista, tietoa ennen julkaisemattomista kappaleista, jotka eivät päätyneet albumille sekä Michael Jacksonin käsinkirjoittamia laulunsanoja, muistiinpanoja ja runoja. Kirjasta julkaistiin uusi painos 12. kesäkuuta 2009, sillä Jacksonin mielestä joidenkin kuvien kuvanlaatu ei ollut riittävä.

## Aiheesta muualla
*Thriller 25th Anniversary - The Book - Google-kirjat
Francis John Spence

**Francis John Spence** (3. kesäkuuta 1926 – 27. heinäkuuta 2011) oli kanadalainen roomalaiskatolinen arkkipiispa. Hän syntyi Perthissä ja sai pappisvihkimyksensä Kingstonin arkkihiippakunnassa Ontariossa 16. huhtikuuta 1950. Spence nimitettiin Kanadan armeijan vihkipiispaksi ja Novan titulaaripiispaksi 1. huhtikuuta 1967. Piispaksi vihkiminen seurasi 15. kesäkuuta. Pääkonsekraattorina toimi Maurice Roy, jota avustivat Joseph Anthony O'Sullivan ja Joseph Raymond Windle.

Vuonna 1970 Spencestä tuli Charlottetownin piispa Prinssi Edwardin saarella. Maaliskuussa 1982 hänet nimitettiin Kanadan armeijan piispaksi, jona hän toimi vuoteen 1987. Huhtikuussa 1982 hän sai lisäksi nimityksen Kingstonin arkkipiispaksi, jonka virkaan hänet asetettiin 30. kesäkuuta. Hän jäi eläkkeelle 27. huhtikuuta 2002 ja kuoli heinäkuussa 2011.

## Lähteet
Luigi Bommarito

**Luigi Bommarito** (1. kesäkuuta 1926 – 19. syyskuuta 2019) oli italialainen roomalaiskatolinen arkkipiispa. Hän syntyi Terrasinissa ja sai pappisvihkimyksensä 2. huhtikuuta 1949. Hänet nimitettiin Agrigenton hiippakunnan vihkipiispaksi ja Vannidan titulaaripiispaksi 18. maaliskuuta 1976. Hänet vihittiin piispaksi 50-vuotispäivänään, 1. kesäkuuta 1976. Pääkonsekraattorina toimi Sebastiano Baggio, jota avustivat Corrado Mingo ja Giuseppe Petralia.

Vuonna 1980 Bommaritosta tuli Agrigenton piispa, ja vuonna 1988 hän sai nimityksen Catanian arkkipiispaksi. Hän jäi eläkkeelle 7. kesäkuuta 2002.

## Lähteet
Pekka Yli-Niemi

**Pekka Uolevi Yli-Niemi** (8. heinäkuuta 1937 Turku – 8. marraskuuta 1963 Jomala) oli suomalainen mäkihyppääjä ja liikennelentäjä.

Yli-Niemi oli Suomen parhaita nuoria mäkihyppääjiä 1950-luvun lopulla. Vuonna 1957 hän sijoittui Holmenkollenilla nuorten sarjassa Veikko Kankkosen jälkeen toiseksi. Vuonna 1959 hän saavutti aikuisten sarjassa SM-hopeaa ja sijoittui sekä Puijolla että Ounasvaaralla toiseksi. Vuonna 1961 hän oli Ounasvaaralla kolmas ja vuotta myöhemmin voittaja hypäten suurmäen vihkiäiskilpailussa 87 metrin pituisen hypyn. Keski-Euroopan mäkiviikolla 1962–1963 hän oli parhaana suomalaisena yhdeksäs. Seuratasolla Yli-Niemi edusti Ounasvaaran Hiihtoseuraa.

Yli-Niemi kuoli Maarianhaminan lento-onnettomuudessa marraskuussa 1963 turmakoneen lentoperämiehenä.

## Lähteet

* 
*DC-3 tyyppisen lentokoneen OH-LCA maahan syöksy Maarianhaminan lentokentän lähellä 8.11.1963

### Viitteet
Heikki Väisänen (mäkihyppääjä)

**Heikki Väisänen** (s. 7. tammikuuta 1943 Kajaani) on suomalainen mäkihyppääjä, joka kilpaili vuoden 1968 Grenoblen olympialaisissa Suomen edustajana.

Heikki Väisänen nousi kansallisten kärkihyppääjien joukkoon vuoden 1966 aikana sijoitusten ollessa kuuden parhaan joukossa. Kaudella 1967 hän voitti Suomen-mestaruuden vuonna 1967. Samana vuonna hän voitti Puijon kilpailun. Olympiavuonna 1968 Väisänen sijoittui Grenoblen talviolympialaisissa 1968 normaalimäessä 45:nneksi. Samana vuonna hän sijoittui SM-pronssille normaalimäessä. Hän uusi SM-pronssisijoituksen vuonna 1970 sekä joukkuemäessä vuonna 1970.

## Lähteet

* 

### Viitteet
Risto Vuorinen (mäkihyppääjä)

**Risto Antero Vuorinen** (s. 17. huhtikuuta 1933 Lahti) on suomalainen mäkihyppääjä.

Vuorinen sijoittui Falunin MM-kilpailuissa 1954 mäkihypyssä 12:nneksi. SM-kilpailuissa hän sijoittui neljänneksi vuonna 1954. Hän oli 10. tammikuuta 1954 Moskovan mäkikilpailussa kolmaskymmenestoinen. Kanadassa Vuorinen voitti Revelstoken kilpailun vuonna 1958. Hän voitti myös Vikersundin ja Lahden mäissä tammikuun kisoissa. Ansioistaan hän on saanut Lahden Hiihtoseuran kultaisen ansiomerkin. Seuratasolla hän edusti Lahden Hiihtoseuraa ja Södertäljen Suomalaista Hiihtoseuraa.

Vuorinen oli ammatiltaan hioja. Hän muutti myöhemmin Ruotsiin. Hänen vaimonsa Eini Vuorinen (o.s. Oksanen) voitti pujottelussa viisi Suomen-mestaruutta.

## Lähteet
* 

### Viitteet
Royal Festival Hall

**Royal Festival Hall** on vuonna 1951 avattu 2 900-paikkainen konsertti- ja tanssisali Southbank Centressa Lontoossa. Muun muassa Lontoon filharmoninen orkesteri järjestää suurimman osan Lontoon-konserteistaan siellä.

Royal Festival Hallissa äänitettyjä livealbumeja ovat julkaisseet muun muassa Dizzy Gillespie, John McLaughlin, Glen Campbell, Neil Sedaka, Betty Carter ja Osibisa-yhtye.

Southbank Centressa järjestetään vuosittain Meltdown-festivaali. London South Bank Universityn opiskelijoiden valmistujaisjuhlat pidetään Royal Festival Hallissa kaksi kertaa vuodessa toukokuussa ja lokakuussa.

Vuoden 1960 Eurovision laulukilpailu järjestettiin Royal Festival Hallissa.

Lähimmät metroasemat Royal Festival Hallin ympäristössä ovat Waterloo ja Embankment.

## Lähteet

## Aiheesta muualla
Ildefonso Obama Obono

**Ildefonso Obama Obono** (s. 6. toukokuuta 1938) on päiväntasaajanguinealainen roomalaiskatolinen arkkipiispa. Hän sai pappisvihkimyksensä 29. kesäkuuta 1964. Hänet nimitettiin Ebebiyinin hiippakunnan piispaksi 15. lokakuuta 1982 ja vihittiin 6. tammikuuta 1983. Hän sai nimityksen Malabon arkkipiispaksi 9. heinäkuuta 1991.

## Lähteet
Satuhäät (elokuva)

**Satuhäät** () on vuonna 2010 ensi-iltansa saanut Max Winklerin ohjaama ja käsikirjoittama yhdysvaltalainen komediaelokuva, jonka pääosissa ovat Uma Thurman, Michael Angarano ja Lee Pace sekä sivuosissa Rebecca Mader ja Reece Thompson.

*Satuhäät* sai ensi-iltansa 13. syyskuuta vuonna 2010 Kanadassa Toronton elokuvajuhlilla ja kotimaassaan 8. lokakuuta 2010 Hamptonsin elokuvajuhlilla. Teatterilevityksen ensi-ilta oli Yhdysvalloissa 8. huhtikuuta vuonna 2011. NALA Films tuotti elokuvan.

Elokuva on julkaistu USA:ssa VOD:ille (Video On Demand) 4. maaliskuuta 2011 ja normaalille DVD:lle 21. kesäkuuta 2011. Suomessa elokuva julkaistiin vuoden 2012 aikana.

## Juoni

Kaksi ystävystä matkustaa viikonlopuksi ylelliselle rantatalolle. Marshall (Reece Thompson) uskoo, että matkan syy on setviä heidän ystävyyssuhteensa ongelmia, mutta Samilla (Michael Angarano) on aivan toiset suunnitelmat. Talon kun omistaa menestynyt elokuvaohjaaja, joka on sattumalta Samin ex-tyttöystävän (Uma Thurman) kanssa. Samilla on suunnitelma, miten voittaa tämä takaisin.

## Rooleissa

## Lähteet

## Aiheesta muualla
*Elokuvan viralliset sivut 
*
*
*''Satuhäät'' IFC:ssä, Toronto 2010
Rafael Viljamaa

**Leo Rafael Viljamaa** (15. maaliskuuta 1928 Loviisa – 4. syyskuuta 2015 Lahti) oli suomalainen mäkihyppääjä ja pesäpalloilija.

Lahden Hiihtoseuraa edustanut Viljamaa voitti Suomen-mestaruuden vuosina 1947 ja 1949. Hän sijoittui Planicassa kolmanneksi vuonna 1949, ja seuraavana vuonna hän oli Oberstdorfissa toinen ja Salpausselällä kolmas. Hän voitti vielä tammikuussa 1951 Itävallan mäkihyppykilpailun. Hän lopetti mäkihyppyuransa jo 22-vuotiaana.

Viljamaa voitti pesäpallossa Suomen-mestaruuden Lahden Mailaveikkojen joukkueessa vuonna 1952.

## Lähteet
* 

### Viitteet
Philip Naameh

**Philip Naameh** (s. 8. syyskuuta 1948) on ghanalainen roomalaiskatolinen arkkipiispa. Hänet vihittiin papiksi 16. joulukuuta 1977, ja hän sai helmikuussa 1995 nimityksen Damongon hiippakunnan piispaksi. Piispaksi vihittäessä 28. toukokuuta pääkonsekraattorina toimi Jozef Tomko, jota avustivat Francis Anani Kofi Lodonu ja Gregory E. Kpiebaya.

Helmikuussa 2009 Naameh sai nimityksen Tamalen arkkipiispaksi.

## Lähteet
Oiva Valonen

**Oiva Albert Valonen** (27. syyskuuta 1911 Helsinki – 15. maaliskuuta 1990 Hyvinkää) oli suomalainen mäkihyppääjä ja yhdistetyn hiihtäjä.

Valonen sijoittui Lahden MM-kilpailuissa 1938 mäkihypyssä 26:nneksi. Hän voitti Suomen-mestaruuden mäkihypyssä vuonna 1935 ja yhdistetyssä vuonna 1936 sekä saavutti SM-pronssia mäkihypyssä vuonna 1936. Ounasvaaralla hän voitti mäkihypyn vuonna 1935 ja Salpausselällä hän sijoittui yhdistetyssä kolmanneksi vuonna 1939. Seuratasolla hän edusti Lahden Hiihtoseuraa ja Hyvinkään Tahkoa. 

Hänen veljensä Lauri Valonen saavutti yhdistetyssä MM-hopeaa vuonna 1935.

## Lähteet

* 
* 

### Viitteet
Juha Virtanen (täsmennyssivu)

**Juha Virtanen** on yleinen suomalainen nimi. Se sisältää Suomen kolmanneksi yleisimmän kutsumanimen (Juha) ja Suomen toiseksi yleisimmän sukunimen (Virtanen).

## Tunnettuja Juha Virtasia
*Juha Virtanen, suomalainen kreikkalais-roomalaisen tyylin painija ja painivalmentaja
*Juha Virtanen, suomalainen jääkiekkoilija (s. 1963)
*Juha Virtanen, suomalainen jääkiekkoilija (s. 1987)
*Juha Virtanen, suomalainen diplomaatti.

## Lähteet
Pauli Ukkonen

**Pauli Hannes Arvid Ukkonen** (5. kesäkuuta 1938 Kuopio – 24. joulukuuta 2010) oli suomalainen mäkihyppääjä.

Ukkonen aloitti mäenlaskun 12-vuotiaana kilpailtuaan sitä ennen yleisurheilussa ja hiihdossa poikasarjoissa. Hänen huippukautensa osuivat vuosille 1958–1968. Sitä häiritsivät useat loukkaantumiset. Ukkonen voitti Puijon mäkikilpailun vuonna 1961 ja Ounasvaaran vuonna 1965. Hän saavutti SM-hopeaa vuonna 1965 ja SM-pronssia vuonna 1964. Hän sijoittui Kaukolovassa toiseksi ja Sveitsin mäkiviikolla kolmanneksi vuonna 1965 sekä Salpausselällä neljänneksi ja Holmenkollenilla kuudenneksi vuonna 1961. Seuratasolla hän edusti Puijon Hiihtoseuraa. Aikaisempi seura oli Kuopion NMKY. Ukkonen kuului useina vuosina MM- ja olympiavalmennettaviin. Ukkosella oli III luokan mäkituomarikortti.

Ukkosen kotikunta oli Kuopio. Musiikki, liikunta ja eräretkeily olivat hänen harrastuksiaan.

## Lähteet

* 

### Viitteet
Platinafasaani

**Platinafasaani** (*Chrysolophus amherstiae*) on kotoisin Lounais-Kiinasta ja Myanmarista. Aikuinen on 100–120&nbsp;cm pitkä. Koiraalla on mustan ja hopean värinen pää, naaraalla on ruskea höyhenpeite. Platinafasaani on läheistä sukua kultafasaanille. Platinafasaani elää tiheän aluskasvillisuuden seassa. Platinafasaanit syövät viljaa, lehtiä ja selkärangattomia.

## Lähteet
Ratsastus olympialaisissa

**[[Ratsastus]]** on ollut olympialaisisten ohjelmassa yhtäjaksoisesti vuoden 1912 kesäolympialaisista lähtien. Tätä ennen se oli olympialajina vuonna 1900 kesäolympialaisista. Olympialaisten ratsastuksessa kilpaillaan esteratsastuksessa, kenttäratsastuksessa ja kouluratsastuksessa. Olympialaisten ratsastusta hallinnoi Kansainvälinen ratsastusliitto FEI. Ratsastuksen menestynein maa olympialaisissa on Saksa.

## Tapahtumat

## Mitalitaulukko

## Lähteet
Skoll

**Skoll** on yksi Saturnuksen pienistä ja epäsäännöllisistä kuista. Sen aiempi nimitys oli **S/2006 S 8**. Skollin löysivät Scott S. Sheppard, David C. Jewitt ja Jan Kleyna 26. kesäkuuta 2006.

## Lähteet

## Aiheesta muualla
*NASAn JPL -tietokanta
Ratsastus kesäolympialaisissa 1980

**[[Kesäolympialaiset 1980|Vuoden 1980 kesäolympialaisten]] [[ratsastus]]** järjestettiin 25. heinäkuuta &ndash; 1. elokuuta 1980 Trade Unions Equestrian Centre, Moskovassa, Neuvostoliitossa lukuun ottamatta esteratsastuksen yksilökilpailua, joka järjestettiin Lužnikissa. Tämä oli 16. kerta kun laji oli mukana olympialaisten ohjelmassa. Mukana oli 68 osanottajaa 11 eri maasta. Osanottajista miehiä oli 59 ja naisia yhdeksän. Tapahtumia oli kuusi.

Christopher Wegelius osallistui esteratsastukseen hevosella Monday Morning, toistaiseksi viimeisimpänä suomalaisena esteratsastajana. Ratsukko sijoittui sijalle 12.

## Mitalistit

## Mitalitaulukko

## Lähteet
*Equestrianism at the 1980 Moskva Summer Games | Olympics at Sports-Reference.com  

### Viitteet
Blaenau Gwent

**Blaenau Gwent County Borough** () on yksi Walesin hallintoalueista. Se sijaitsee maan eteläosassa Cardiffin pohjoispuolella ja sen pääkaupunkina toimii Ebbw Vale. Hallintoalueella on arviolta 69&nbsp;544 asukasta (vuonna 2015) ja sen pinta-ala on 108,76 neliökilometriä.

Hallintoalueen rajanaapurit ovat idässä Monmouthshire ja Torfaen, lännessä Caerphilly ja pohjoisessa Powys. Alueen suurimpia kaupunkeja ovat Ebbw Valen lisäksi Abertillery, Brynmawr ja Tredegar.

## Kuvia

Tiedosto:Typical Abertillery housing.JPG|Asuinrakennuksia Abertilleryssä
Tiedosto:Ebbw Vale, Wales, 1961 - Flickr - PhillipC.jpg|Ebbw Valen tehtaita vuonna 1961
Tiedosto:Ebbw Vale Parkway railway station in 2010.jpg|Ebbw Vale Parkwayn rautatieasema


## Lähteet

## Aiheesta muualla

* Hallintoalueen internetsivut
Michael J. Cleary

**Michael J. Cleary** C.S.Sp. (1. syyskuuta 1925 – 3. syyskuuta 2020) oli irlantilaissyntyinen roomalaiskatolinen piispa. Hän sai pappisvihkimyksensä 29. kesäkuuta 1952. Piispaksi hänet vihittiin 24. maaliskuuta 1981 Johannes Dyban toimiessa pääkonsekraattorina sekä Joseph Gandan ja Michael Joseph Maloneyn avustaessa. 

Cleary toimi Banjulin hiippakunnan piispana Gambiassa 25 vuoden ajan. Hänet nimitettiin tehtäväänsä 24. tammikuuta 1981, ja hän jäi eläkkeelle 25. helmikuuta 2006.

## Aiheesta muualla
* Catholic-Hierarchy.org: Bishop Michael J. Cleary, C.S.Sp.
Josh Hutcherson

**Joshua Ryan ”Josh” Hutcherson** (s. 12. lokakuuta 1992 Union, Kentucky) on yhdysvaltalainen elokuva- ja televisionäyttelijä. Hän aloitti näyttelemisen jo lapsena esittämällä useita pieniä elokuva- ja televisiorooleja. Hutcherson on näytellyt pääosat elokuvissa *[[Matka maan keskipisteeseen (vuoden 2008 elokuva)|Matka maan keskipisteeseen]]* (2008) ja *[[Silta salaiseen maahan (elokuva)|Silta salaiseen maahan]]* (2007). Hänellä on rooli vuonna 2012 ensi-iltansa saaneessa elokuvassa *[[Matka 2: Salainen saari]]*.

Hutchersonin todellisena läpimurtona voidaan pitää Peeta Mellarkin roolia ''Nälkäpeli''-elokuvasarjassa. Sarjan ensimmäinen osa, *[[Nälkäpeli (elokuva)|Nälkäpeli]]*, oli yksi vuoden 2012 odotetuimmista elokuvista ja sai maailmanensi-iltansa 23. maaliskuuta 2012. Sen jatko-osia ovat *[[Nälkäpeli – Vihan liekit|Vihan liekit]]* (2013), *[[Nälkäpeli – Matkijanärhi, osa 1|Matkijanärhi, osa 1]]* (2014) ja *[[Nälkäpeli – Matkijanärhi, osa 2|Matkijanärhi, osa 2]]* (2015).

Myös elokuvanteko on aina kiinnostanut Hutchersonia ja hän on toiminut vastaavana tuottajana kolmessa elokuvassa, joissa on myös ollut pääosassa. Hutcherson on uransa alusta saakka voittanut muun muassa useita Young Artist- ja Teen Choice -palkintoja sekä saanut lukuisia ehdokkuuksia. 

## Filmografia

## Aiheesta muualla
Robert Patrick Ellison

**Robert Patrick Ellison** C.S.Sp. (12. helmikuuta 1942 Dublin, Irlanti – 22. helmikuuta 2024) oli roomalaiskatolinen piispa. Hän sai pappisvihkimyksen 6. heinäkuuta 1969. Piispaksi hänet vihittiin 14. toukokuuta 2006 Michael J. Clearyn toimiessa pääkonsekraattorina sekä Pierre Sagnan ja George Biguzzin avustaessa. Ellison nimitettiin Banjulin hiippakunnan piispaksi 25. helmikuuta 2006 Michael J. Clearyn seuraajaksi. Ellison jäi eläkkeelle marraskuussa 2017.

## Lähteet
Luettelo Suomen maajoukkueessa A-maaotteluita pelanneista koripalloilijoista

Tämä on **luettelo Suomen maajoukkueessa pelanneista koripalloilijoista**. Luettelo sisältää kaikki miesten ja naisten A-maaotteluita pelanneet pelaajat Koripalloliiton tilastojen mukaisesti.

## Selite

## Miehet

*Päivitetty 6.8.2020.*

## Naiset
*Päivitetty 17.4.2019.*

## Lähteet
* Suomen Koripalloliitto 

### Viitteet
Ratsastus kesäolympialaisissa 1984

**[[Kesäolympialaiset 1984|Vuoden 1984 kesäolympialaisten]] [[ratsastus]]** järjestettiin 29. heinäkuuta – 10. elokuuta 1984 Santa Anita Parkissa, Arcadiassa, Kaliforniassa. Tämä oli 17. kerta, kun laji oli mukana olympialaisten ohjelmassa. Mukana oli 157 osanottajaa 30 eri maasta. Osanottajista miehiä oli 110 ja naisia 47. Tapahtumia oli kuusi.

## Mitalistit

## Mitalitaulukko

## Lähteet
*Equestrianism at the 1984 Los Angeles Summer Games | Olympics at Sports-Reference.com
Lewis Zeigler

**Lewis Ziegler** (4. tammikuuta 1944 – 12. elokuuta 2022) oli liberialainen roomalaiskatolinen arkkipiispa. Hän sai pappisvihkimyksensä 22. joulukuuta 1974. Hänet nimitettiin Gbarngan hiippakunnan piispaksi 30. toukokuuta 2002 ja vihittiin piispaksi saman vuoden marraskuun 9. päivänä. Pääkonsekraattorina toimi Michael Kpakala Francis, jota avustivat Joseph Henry Ganda ja Boniface Nyema Dalieh. 

11. heinäkuuta 2009 Zeigler sai nimityksen Monrovian arkkihiippakunnan koadjuuttoriarkkipiispaksi. Hänestä tuli arkkipiispa, kun Michael Kpakala Francis jäi eläkkeelle 12. helmikuuta 2011.

## Lähteet
Joseph Ganda

**Joseph Henry Ganda** (7. maaliskuuta 1932 Serabu – 9. elokuuta 2023 Freetown) oli sierraleonelainen roomalaiskatolinen arkkipiispa. Hän sai pappisvihkimyksensä 9. huhtikuuta 1961, ja hänet nimitettiin Keneman hiippakunnan piispaksi 11. marraskuuta 1970. Piispaksi vihittäessä 21. helmikuuta 1971 pääkonsekraattorina toimi Francis Carroll, jota avustivat Thomas Joseph Brosnahan ja John Kodwo Amissah. 

4. syyskuuta 1980 Ganda sai nimityksen Freetownin ja Bon arkkipiispaksi. Hän jäi eläkkeelle 22. maaliskuuta 2007.

## Lähteet
Abdulraheem Jumaa

**Abdulraheem Jumaa** (; s. 23. toukokuuta 1979) on arabiemiirikuntalainen jalkapalloilija, pelipaikaltaan keskikenttäpelaaja. Hänen nykyinen seuransa on Arabiemiirikuntien korkeimmalla sarjatasolla Football Leaguessa pelaava Al-Wahda FC. Jumaa tunnetaan parhaiten syöttö- ja pallonkäsittelytaidoistaan, ja sen vuoksi häntä pidetäänkin yhtenä sekä seurajoukkueensa että Arabiemiirikuntien maajoukkueen tärkeimmistä pelaajista. Vuonna 2007 Jumaa auttoi maajoukkueen ensimmäiseen Gulf Cupin mestaruuteensa.

Jumaa on maajoukkuetasolla tehnyt 13 maalia 116 ottelussa. Näistä otteluista 27 on pelattu useissa maailmanmestaruuskilpailujen karsinnoissa.

## Lähteet